Trailer Terbaru “The Assistant” Menjanjikan Aksi Yang Mendebarkan
Sony Pictures Malaysia telah melancarkan trailer terbaru filem aksi thriller tempatan The Assistant, yang diterajui Iedil Dzuhrie dan Hairul Azreen. Diarahkan oleh Adrian Teh (Paskal The Movie), The Assistant dijadualkan tayangan pada 19 Mei ini. Dalam trailer yang dibaru dikeluarkan, Zafik (Iedil Dzuhrie) bertanyakan tentang satu kes pembunuhan dan cuba merungkai persoalan. Trailer diteruskan dengan beberapa aksi yang mendebarkan, termasuklah adegan dimana Feroz (Hairul Azreen) memotong jari seseorang, menggoda adegan-adegan yang mampu membuatkan penonton tidak senang duduk. Anda boleh tonton trailer The Assistant dibawah: The Assistant menceritakan tentang Zafik (ledil Dzuhrie), seorang lelaki yang terpaksa meringkuk di dalam penjara atas kesalahan yang tidak dilakukan olehnya. Selepas hilang segalanya, dia bertemu Feroz (Hairul Azreen) yang sering muncul pada waktu “tepat”. Adakah Zafik berjaya merungkai motif sebenar Feroz? Filem ini juga menampilkan bintang Henley Hii sebagai Sam dan Farali Khan sebagai Sofia. Filem thriller aksi tempatan ini adalah hasil kolaborasi Sony Pictures Entertainment Malaysia bersama Act 2 Pictures. Ia diarah, ditulis dan diterbitkan oleh Adrian Teh. Ini juga merupakan kali pertama Act 2 Pictures bekerjasama dengan studio Hollywood. The Assistant akan ditayangkan di pawagam tempatan pada 19 Mei ini.